《偈》
宋代·释方会

雪，雪，处处光辉明皎洁。黄河冻锁绝纤流，赫日光中须迸裂。

须迸裂，那吒顶上吃蒺藜，金刚脚下流出血。

作者简介：释方会（九九二～一○四九），俗姓冷，袁州（今属江西）人。少时，游瑞州九峰。落发为僧，佐慈明禅师。后辞归九峰，住袁州扬歧，次迁云盖。仁宗皇祐元年卒，年五十八（《嘉泰普灯录》卷三）。《五灯会元》卷一九有传。今录偈九首。